Public procurement notice: Contract Notice
Published: 2023-10-25
Buyer: Nemzeti Média- és Hírközlési Hatóság
Country: HU
Contract type: Services
Procedure: Competitive procedure with negotiation
CPV classification: 72250000: System and support services
Submission deadline: 2023-11-24
Award criteria: Lowest price

Technical requirements: Az ajánlatkérő székhelyén, illetve - jövőbeni változás esetén - telephelyén üzemelő, Egységes Mérésügyi Információs Rendszerének (EMIR), Doktár rendszernek és Altair Winprop termékhez egyedileg fejlesztett mikroszervíz szolgáltatásnak éles, továbbá teszt és DEV környezeteinek informatikai üzemeltetés-támogatása, alkalmazástámogatása, karbantartása, hibáinak elhárítása, az esetleges meghibásodások bejelentésének fogadása érdekében hibabejelentő rendszer biztosítása a szerződésben meghatározott feltételekkel.
Nyertes ajánlattevő feladata az NMHH telephelyén üzemelő - 122 fő felhasználót, egyidejűleg legfeljebb 50 fő felhasználót kiszolgáló - EMIR, Doktár, és az Altair Winprop-termékhez fejlesztett alkalmazás, éles, teszt és dev környezeteinek alkalmazás támogatása, karbantartása, üzemeltetésének támogatása, hibáinak elhárítása, az esetleges meghibásodások bejelentésének fogadása érdekében ügyeleti rendszer biztosítása.
1. átalánydíjas havi rendelkezésre állás, hibajavítás, működtetés támogatás, dokumentációk naprakészen tartása;
2. munkalap alapú elszámoláson alapuló helyszíni támogatás (helyszíni működtetés támogatás, hands-on segítség felhasználóknak és rendszergazdáknak, integrációs egyeztetések, eseti adatimport, import állomány javítás, adatkonszolidáció, kapcsolódó rendszerek integrációs tesztelése, hibakeresés, megoldásban való konzultációs segítségnyújtás);
- Oktatás: amennyiben a rendszer hibajavítása során a felhasználói felület vagy a funkció jelentősen változik, a felhasználók oktatása;
- Dokumentációk javítása: a rendszerre vonatkozó dokumentációk folyamatos naprakészen tartása (többek között funkcionális specifikáció, megvalósulási dokumentáció (végleges rendszerterv), telepítési, mentési és üzemeltetési útmutató, felhasználói útmutató;
- Telepítőkészlet, fejlesztői dokumentáció, forráskód átadás évente egy alkalommal és minden főverzió váltás esetén teljes telepítő állomány biztosítása.
A szerződés keretében ajánlatkérő éves szinten maximum 72 nap, a teljes időtartam alatt (22 hónap) 132 mérnöknap (támogatási napok száma) munkalap elszámolású szolgáltatást igényel, melynek díja a felhasználás függvényében a havi általánydíjon felül havi elszámolás keretében kerül kifizetésre. A helyszíni kiszállás erőforrás elszámolása alkalmanként minimum 2 óra. A Megrendelő igénye szerinti előre egyeztetett időpontokban igénybe vett szolgáltatások elsősorban az alább felsorolt feladatokra terjednek ki.
- Számítógépes támogatás: havi szinten 1 nap számítógépes támogatás felhasználói felületen keresztül nem elvégezhető leválogatások, adattisztítások, adatbázis műveletek elvégzése céljából.
- Konzultáció, integrációs tesztelésben való közreműködés: éves szinten 12 nap konzultációs keretnap a Rendszerrel kapcsolatos fejlesztési egyeztetésekre, oktatásra, integrációs tesztelések elvégzésére.
- Telefonos és elektronikus levelezésen keresztül nyújtott támogatás: havi szinten 2 nap átalánydíjas, telefonos, illetve elektronikus levelezésen keresztül biztosított támogatás.
Az ajánlatkérő a teljes időtartam alatt (22 hónap) 60 mérnöknap ajánlatkérő által szabadon lehívható fejlesztői keretnapot igényel. A fejlesztői erőforrás felhasználás a Rendszerrel kapcsolatos paraméterezési / módosítási, illetve oktatási feladatokra hívható le.
1) A II.2.5) ponthoz: AK jelen eljárásban a legalacsonyabb ár egyedüli értékelési szempontját alkalmazza, mivel az AK igényeinek a II.2.4) pontban konkrétan meghatározott minőségi és műszaki követelményeknek megfelelő eszköz és szolgáltatás felel meg és a gazdaságilag legelőnyösebb ajánlat kiválasztását további minőségi jellemzők nem, csak a legalacsonyabb ár értékelése szolgálja [Kbt. 76. § (5)].
2) A II.2.7) ponthoz: Eredményes eljárás eredményeképpen a szerződés az aláírás napján, de legkorábban 2023. december 1-én lép hatályba. Nyertes ajánlattevő a szerződésben meghatározott szolgáltatásokat a szerződés hatálybalépésétől számított 22 hónapos határozott időtartamban, a keret jellegű elszámolás körébe eső szolgáltatások vonatkozásában legfeljebb a keretösszeg kimerüléséig köteles nyújtani.
Az eljárásban nem lehet részvételre jelentkező/ajánlattevő, alvállalkozó, és nem vehet részt az alkalmasság igazolásában az olyan gazdasági szereplő, akivel szemben a Kbt. 62. § (1) bekezdés a)-f) és h)-o) pontjaiban, illetőleg (2) bekezdés a)-b) pontjaiban foglalt kizáró okok bármelyike fennáll.

Eligibility requirements: Az eljárásban nem lehet részvételre jelentkező/ajánlattevő, alvállalkozó, és nem vehet részt az alkalmasság igazolásában az olyan gazdasági szereplő, akivel szemben a Kbt. 62. § (1) bekezdés a)-f) és h)-o) pontjaiban, illetőleg (2) bekezdés a)-b) pontjaiban foglalt kizáró okok bármelyike fennáll. Az eljárásból kizárásra kerül az a részvételre jelentkező/ajánlattevő, aki a Kbt. 62. § (1) bekezdés a)-f) és h)-o) pontjaiban, illetőleg (2) bekezdés a)-b) pontjaiban szereplő kizáró okok valamelyike hatálya alá tartozik vagy a részéről a kizáró ok az eljárás során következett be [Kbt. 74. § (1)]. A Kbt. 62. § (1) bekezdés b) és f) pontjában említett kizáró okok kivételével bármely egyéb kizáró ok fennállása ellenére - beleértve azon eseteket, amikor a törvényben meghatározott kötelességszegés vagy jogsértés az ajánlatkérő mérlegelése alapján vezet kizáráshoz - a részvételre jelentkező/ajánlattevő, alvállalkozó vagy alkalmasság igazolásában részt vevő gazdasági szereplő nem kerül kizárásra a közbeszerzési eljárásból, amennyiben a Közbeszerzési Hatóság a 188. § (4) bekezdése szerinti véglegessé vált határozata, vagy annak megtámadására irányuló közigazgatási per esetén a bíróság 188. § (5) bekezdése szerinti jogerős határozata kimondta, hogy az érintett gazdasági szereplő az ajánlat vagy részvételi jelentkezés benyújtását megelőzően olyan intézkedéseket hozott, amelyek a kizáró ok fennállásának ellenére kellőképpen igazolják a megbízhatóságát [Kbt. 64. §]. A Kbt. 62. § (1) c) pontja azzal az eltéréssel alkalmazandó, hogy az AK dönthet úgy, hogy nem zárja ki azon gazdasági szereplőt (GSZ), amelynek tekintetében a kizáró ok szerinti valamely helyzet fennáll, amennyiben az AK megállapította, hogy - az üzletmenet-folytonosság biztosításával kapcsolatos jogszabályokat és intézkedéseket figyelembe véve - az érintett GSZ képes lesz a szerződés teljesítésére [Kbt. 62. § (1a)] Igazolási mód: Részvételre jelentkezőnek a 321/2015. (X. 30.) Korm. rendelet 1. § (1) szerint, a Korm. rendelet II. Fejezetében (2-4. §) foglaltaknak megfelelően az egységes európai közbeszerzési dokumentum (EEKD) benyújtásával kell előzetesen igazolnia, hogy nem tartozik a Kbt. 62. § (1) bekezdés a)-f) és h)-o) pontjaiban, illetőleg (2) bekezdés a)-b) pontjaiban foglalt kizáró okok hatálya alá. A 424/2017. (XII. 19.) Korm. rendelet szerint az EEKD-t az Elektronikus Közbeszerzési Rendszerben (EKR) elérhető elektronikus űrlapon kell kitölteni. Az EKR-ben elektronikus űrlap benyújtásával teendő nyilatkozatot a közös részvételre jelentkezők/ajánlattevők képviseletében a részvételi jelentkezést/ajánlatot benyújtó gazdasági szereplő teszi meg. Az alkalmasság igazolásában részt vevő szervezet a 321/2015. (X. 30.) Korm. rendelet 3. § (3) szerint, a közös részvételre jelentkezők/ajánlattevők a Korm. rendelet 3. § (5) szerint kötelesek az EEKD-t benyújtani. Az értékelési szempontra figyelemmel legkedvezőbbnek tekinthető ajánlattevőnek és adott esetben további ajánlattevő(k)nek az eljárás eredményéről szóló döntés meghozatalát megelőzően, az ajánlatkérő felhívása alapján a 321/2015. (X. 30.) Korm. rendelet 1. § (2) bekezdésének megfelelően, a Korm. rendelet III. Fejezetében (8., 10. és 12-16. §) foglaltaknak megfelelően kell részletesen igazolnia/igazolniuk, hogy nem tartozik/tartoznak az eljárásban előírt kizáró okok hatálya alá. Ajánlatkérő alkalmazza a Kbt. 69. § (4) bekezdésében foglaltakat. A 321/2015. (X. 30.) Korm. rendelet III. Fejezetében meghatározott igazolási módok a Korm. rendelet V. Fejezetnek megfelelőn kiválthatók, ha az érintett gazdasági szereplő minősített ajánlattevői jegyzéken való szerepléssel bizonyítja, hogy megfelel a közbeszerzési eljárásban előírt követelményeknek. Nem Magyarországon letelepedett gazdasági szereplők esetén az Ajánlatkérő az igazolások hitelességét a 321/2015. (X. 30.) Korm. rendelet VI. Fejezetnek megfelelően ellenőrzi. A részvételi jelentkezésben/ajánlatban az EKR-ben elérhető elektronikus űrlap igénybevételével be kell nyújtani a részvételre jelentkező/ajánlattevő arra vonatkozó nyilatkozatát, hogy nem vesz igénybe a szerződés teljesítéséhez a Kbt. 62. § (1)-(2) bekezdései szerinti kizáró okok hatálya alá eső alvállalkozót [Kbt. 67. § (4)]. Ajánlatkérő előírja a 321/2015. (X.30.) Korm. rendelet 1-7. § alkalmazását. A kizáró okokra vonatkozóan a közbeszerzés megkezdését megelőzően kiállított igazolások is benyújthatóak (felhasználhatóak) mindaddig, ameddig az igazolásokban foglalt tény, illetve adat tartalma valós [321/2015. (X. 30.) Korm. rendelet 1. § (7)].